ПРОЕКТ НА ПЛАН-СМЕТКА ЗА ТАКСА БИТОВИ ОТПАДЪЦИ НА ОБЩИНА ГРАМАДА ЗА 2026 год.

На основание чл. 66, ал. 1 и ал. 2 и чл. 69 от Административно-процесуалния кодекс (АПК), във връзка с чл. 62 и чл. 66 от Закона за местните данъци и такси (ЗМДТ), Община Грамада открива производство по издаване на общ административен акт. 
Кметът на Община Грамада предлага на Общински съвет Грамада да приеме с решениия: План-сметка за разходите за дейност „Чистота“ и размерът на Такса битови отпадъци за 2026 година. 
Съгласно чл. 69, ал. 2 от АПК в законоустановения срок от 30 дни - от 19.11.2025г. до 19.12.2025 г., чрез настоящото публикуване, на основание чл. 69, ал. 1, т. 1 от АПК, се предоставя възможност на заинтересованите лица да направят своите писмени предложения, становища и възражения, които могат да входират в деловодството на Община Грамада.

Мотиви за приемане на План-сметка за дейност „Чистота“ и промяна на размера на Такса битови отпадъци за 2026 г.
Съгласно чл. 66 от ЗМДТ, преди приемането на бюджета на общината за следващата година, е необходимо да се установят средствата, необходими за извършване на услугите по събиране и транспортиране на битови отпадъци, сепариране и тяхното обезвреждане и поддържането на териториите за обществено ползване в населените места в общината. В тази връзка Общинският съвет ежегодно одобрява План-сметка за дейностите по поддържане на чистотата, включваща необходимите разходи за:
· Осигуряване на съдове за съхраняване на битовите отпадъци - контейнери, кофи и други;
· Събиране, включително разделно, на битовите отпадъци и транспортирането им до депата или други инсталации и съоръжения за третирането им;
· Почистване на уличните платна, площадите, алеите, парковите и другите територии от населените места, предназначени за обществено ползване;
· Проучване, проектиране, изграждане, поддържане, експлоатация, закриване и мониторинг на депата за битови отпадъци или други инсталации или съоръжения за обезвреждане, рециклиране и оползотворяване на битовите отпадъци;
· Обезпечения и отчисления по чл. 60 и чл. 64 от Закона за управление на отпадъците.
Община Грамада предоставя на гражданите услугите по чл. 62 от ЗМДТ, в това число: - услугата сметосъбиране и сметоизвозване се предоставя за всички недвижими имоти в регулационните граници на всички населени места на територията на Община Грамада; - услугата за поддържане на чистотата на териториите за обществено ползване се предоставя във всички населени места на територията на Община Грамада.
Разчетите свързани с разходите за дейностите по предоставяне на цитираните услуги на гражданите на Община Грамада, са разработени с оглед следните фактори:
- Параметрите за организираното, събиране и извозване на битовите отпадъци по населени места и честотата на извозване на битовите отпадъци; осигурени съдове за битови отпадъци; разходи за горива;
- Разходите за персонал, зает в дейност “Чистота“. Ежегодно нарастват средствата за фонд работна заплата поради нарастване на ръста на минималната работна заплата за страната;
- С Допълнително споразумение – Анекс № 3/19.03.2025 г. към Договор, подписан между община Грамада и Общинско предприятие „Регионално депо за битови отпадъци“ гр. Видин са определени нови цени за третиране на отпадъците, както следва: - за отпадъците, подлежащи на депониране – 30 лв. на тон; - за строителни отпадъци – 8 лв. на тон и биоразградими отпадъци – 9 лв. Посочените цени са без ДДС;
- Размера на обезпеченията и отчисленията, определен в съответствие с Наредба № 7 от 19.12.2013 г. за реда и начина за изчисляване и определяне размера на обезпеченията и отчисленията, изисквани при депониране на отпадъци ( обн., ДВ, бр. 111 от 27.12.2013 г., изм. и доп., бр. 7 от 20.01.2017 г., бр. 26 от 22.03.2020 г., бр. 77 от 16.09.2021 г.).
Съгласно чл. 20, ал.1, т. 1, б. „к" от Наредба № 7 от 19.12.2013 г. за реда и начина за изчисляване и определяне размера на обезпеченията и отчисленията, изисквани при депониране на отпадъци, размерът на отчисленията за обезвреждане на отпадъци на регионално депо - Видин за 2026 г. е 95 лв./тон.
На основание чл. 60 от Закона за управление на отпадъците за извършване на дейности по обезвреждане на отпадъци чрез депониране, всеки собственик на депо предоставя обезпечение, покриващо бъдещи разходи за закриване и след експлоатационни грижи на площадката на депото. Обезпечението е под формата на месечни отчисления, като за 2026 г. размера на обезпечението е в размер на 6 лв./тон депониран отпадък, които постъпват в сметка на Община Видин, и се превеждат към РИОСВ Монтана.
При определяне размера на разходите за дейност „Чистота“ са взети предвид отчитаните такива по бюджета на общината в предходни отчетни периоди, съобразени с нарастващата стойност на разходите за материали, горива, външни услуги и др.
За извършването на разходи от общината, за дейностите свързани с чистотата, следва да са осигурени финансови средства, необходими за качествено изпълнение на услугите. Финансирането е от приходи от такси битови отпадъци, внесени от данъчно задължените лица и от собствени приходи.
Съгласно чл. 8 от ЗМДТ, Общинският съвет е органът, който определя размера на таксите при спазване на принципите за възстановяване на пълните разходи на общината по предоставянето на съответните услуги. Съгласно чл. 67, ал. 2 от ЗМДТ се дава възможност в случаите, в които е невъзможно да се установи количеството на генерираните от ползватели битови отпадъци, размерът на таксата да се определя пропорционално върху основа, определена от общинския съвет.
В Община Грамада методът за облагане (таксуване) според количеството на генерираните отпадъци към момента не може да се приложи на практика, тъй като не се разполага с необходимата специализирана техника, която да измери количествата за всяко лице или домакинство. Не е възможно да се приложи и методът на брой ползватели на услугата, тъй като информацията за регистрираните лица по настоящ и постоянен адрес е динамична и е необходимо предоставянето на специализиран софтуерен продукт, който да отчита движението на населението.
Поради изложените по-горе причини, Общинският съвет се явява компетентен орган, който да приеме начина на изчисляване размера на Такса битови отпадъци. План-сметката за 2026 г. е разработена на основата на Наредбата за определянето и администрирането на местните такси и цени на услуги на територията на община Грамада. Размерът на Такса битови отпадъци е определен в промили върху данъчната оценка, с предложени промени в размера на таксата за 2026 г., както следва: 
1. За жилищни имоти  на граждани и юридически лица 
	Вид услуги
	Грамада
	Селата

	1.Събиране и транспортиране на битови отпадъци до съоръжения и инсталации за тяхното третиране;
	Било - 1,4 
Става - 1,5
	Било - 1,3 
Става – 1,5 

	2. Третиране на битовите отпадъци в съоръжения и инсталации;
	Било - 0,6 
Става – 0,6 
	Било - 0,4 
Става – 0,4 

	3. Поддържане на чистотата на териториите за обществено ползване в населените места и селищните образувания в общината.
	Било - 0,4 
Става – 0,7 


	Било  - 0,3 
Става – 0,6 

	
Всичко:
	Било -  2,4 на хиляда;
Става – 2,8 на хиляда
	Било - 2,0 на хиляда;
Става – 2,5  на хиляда



2.За нежилищни имоти  на граждани и юридически лица 
	Вид услуги
	Грамада
	Селата

	1.Събиране и транспортиране на битови отпадъци до съоръжения и инсталации за тяхното третиране;
	

3,10
	

2,80

	2. Третиране на битовите отпадъци в съоръжения и инсталации;
	
1,3
	
0,80

	3. Поддържане на чистотата на териториите за обществено ползване в населените места и селищните образувания в общината.
	


0,60
	


0,40

	
Всичко:
	
5,00 на хиляда
	
4,00 на хиляда



При изработваеното на План-сметката за дейност „Чистота“ и определянето на размера на таксата за битови отпадъци в Община Грамада за 2026 г. са спазени принципите на необходимост, обоснованост, проследимост, прозрачност, пропорционалност и устойчивост.

Стойностно изражение на очакваните приходи и разходи по План-сметката за дейност „Чистота“ за 2026 год.
I. ПРИХОДИ
Планирани приходи по План-сметката - 183 500 лв. / 93 822 евро
В това число: - Очаквани приходи от такса битови отпадъци - 105 500 лв./ 53 941 евро, разчетени в План-сметката за 2026 г.
      Други приходи – обща изравнителна субсидия и собствени приходи – 78 000 лв./ 39881 евро.
II. РАЗХОДИ
Планираните разходи по План - сметката за 2026 г. са в размер на 183 500 лв. / 93822 евро,  разпределени както следва:
· Дейности по събиране и транспортиране на битови отпадъци до съоръжения и инсталации за тяхното третиране; осигуряване на съдове за смет – 145 500 лв./ 74393 евро. 
· Третиране на битовите отпадъци в съоръжения и инсталации, в т. ч. за обезпечения по чл. 60 и чл. 64 от Закона за управление на отпадъците - 15 000 лв./ 7 669 евро. 
· Дейности по почистване на уличните платна, площадките, алеите и други територии от населените места, предназначени за обществено ползване, в това число работен инвентар – 23 000 лева/ 11 760 евро.
Приложения: Проекти на Решения за: - определяне на размера на такса битови отпадъци за 2026 г.;  - одобряване на План-сметка за 2026 г., ведно с приложенията към него; 
